ആരാധനാലങ്ങളില് മോഷണം: ഒരാള്കൂടി പിടിയില് കാട്ടാക്കട: പള്ളികളിലും ക്ഷേത്രത്തിലും മോഷണം നടത്തിയ സംഘത്തിലെ ഒരാള്കൂടി പോലീസ് അറസ്റ്റ് ചെയ്തു.കട്ടയ്ക്കോട് മലപ്പനംകോട് അമല് ഭവനില് അമല്രാജ്19 നെയാണ് കാട്ടാക്കട പോലീസ് അറസ്റ്റുചെയ്തത്. കഴിഞ്ഞ മേയില് കാട്ടാക്കട ആമച്ചലിലെ അമലോത്ഭുത മാതാ, കട്ടയ്ക്കോട് സെന്റ്ആന്റണീസ് ദേവാലയം, ചാത്തിയോട് വേളാങ്കണ്ണിമാതാ കുരിശടി, മംഗലയ്ക്കല് മുത്താരമ്മന് ക്ഷേത്രത്തിലെ കാണിക്ക വഞ്ചി കുത്തിത്തുറന്ന് മോഷണം നടത്തിയത് ഇയാള് ഉള്പ്പെടുന്ന നാലംഗ സംഘമാണെന്ന് പോലീസ് പറഞ്ഞു. പള്ളികളില് നിന്നും വീഞ്ഞ് ,കാണിക്ക തിരുസ്വരൂപത്തിലെ നോട്ടുമാല ഉള്പ്പടെയാണ് കവര്ന്നത്. കേസില് ഉള്പ്പെട്ട രാജ്കുമാറിനെ നേരത്തെ അറസ്റ്റ് ചെയ്തിരുന്നു. ഇപ്പോള് പിടിയിലായ അമല്രാജിന്റെ സഹോദരനാണ് രാജ്കുമാര്. കേസില് അറസ്റ്റിലാകാനുള്ള രണ്ടുപേരെ ഉടന് അറസ്റ്റ് ചെയ്യുമെന്ന് പോലീസ് പറഞ്ഞു. അമല്രാജിനെ കാട്ടാക്കട കോടതി റിമാന്ഡ് ചെയ്തു.